Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 7/2003. (II. 19.) GKM rendelethez
Paragraph Index: 343

b) az idõ (idõmérésre alapozott meghajtás), ha a jármû a határsebesség alatti sebességgel halad vagy áll. 2.2. A távolságmérésre alapozott meghajtás esetén a gépjármû hátramenetének nem szabad a kijelzett viteldíj vagy távolság csökkentését eredményeznie. Az idõmérésre alapozott meghajtást olyan idõmérõ szerkezetnek kell végeznie, amelyet csak a viteldíjjelzõ „Foglalt” állása hoz mûködésbe. Ha a mechanikus idõmérõ szerkezet kézi felhúzású, akkor ismételt felhúzás nélkül legalább 8 órán keresztül kell mûködnie; ha a felhúzó rendszer minden egyes mûködtetéssel a viteldíjjelzõ beindítását eredményezi, akkor legalább 2 órán keresztül. Ha a mechanikus idõmérõ szerkezet villamos felhúzású, a folyamatnak automatikusnak kell lennie. A villamos idõmérõ mechanizmusnak mindenkor mûködésre készen kell állnia. 2.3. A távolságmérésre alapozott meghajtás esetében a kijelzés elsõ változásának mindegyik tarifánál egy olyan kezdeti távolság megtétele után kell megtörténnie, amelyet a számla, egyszerûsített számla és nyugta adóigazgatási azonosításáról, valamint a nyugta adását biztosító pénztárgép és taxaméter alkalmazásáról szóló 24/1995. (XI. 22.) PM rendelet (a továbbiakban: PM rendelet) határoz meg. Az idõmérésre alapozott meghajtás esetében a kijelzés elsõ változásának mindegyik tarifánál egy olyan kezdeti idõtartam eltelte után kell megtörténni, amelyet a PM rendelet határoz meg. A meghajtás alapjának változtatása nélkül a kezdeti távolság és a következõ távközök közötti aránynak bármelyik tarifa alkalmazása esetén meg kell egyeznie a kezdeti idõtartam és a következõ idõtartamok közötti aránnyal. 2.4. Az illesztõ készüléknek olyan szerkezetûnek kell lennie, hogy a ház nyitásával a viteldíjjelzõ egyéb alkatrészeihez ne lehessen hozzáférni. 2.5. A viteldíjjelzõnek olyan kialakításúnak kell lennie, hogy a számító szerkezet bármilyen, a tarifaváltoztatásokhoz szükséges módosítását könnyen végre lehessen hajtani. A viteldíjjelzõnek alkalmasnak kell lennie a PM rendelet szerint elismert összes tarifatartomány szerinti mûködésre.

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes